2024 m. vasaros olimpinės žaidynės

2024 m. vasaros olimpinės žaidynės (), oficialiai XXXIII Olimpiada (), dar žinomos kaip „Paryžius 2024“ – daugiašakės sporto žaidynės, 33-osios vasaros olimpinės žaidynės, kurios vyks 2024 m. liepos 26 – rugpjūčio 11 d. Paryžiuje, Prancūzijoje.

Vasaros olimpinės žaidynės į Paryžių sugrįš praėjus šimtmečiui nuo 1924 m. olimpiados. Jos taps šeštosiomis olimpinėmis žaidynėmis, kurias yra rengusi Prancūzija (trys vasarą ir trys žiemą). Tai bus pirmas kartas, kai dvejos iš eilės olimpinės žaidynės vyks Europoje – po Paryžiaus žaidynių Italijoje vyks 2026 m. žiemos olimpinės žaidynės.

Miestai kandidatai 
Iš pradžių dėl organizatoriaus teisės varžėsi Paryžius ir Los Andželas. Tarptautinis olimpinis komitetas galutinį sprendimą paskelbė 2017 m. rugsėjo 13 dieną. Tai buvo precendento neturintis balsavimas, kurio metu paaiškėjo tiek 2024 m., tiek 2028 m. olimpinių žaidynių rengėjai. Teisęs surengti Olimpiadą gavo ir Paryžius ir Los Andželas. Anksčiau buvo pranešta, kad Budapeštas, Roma, Hamburgas atsisakė ketinimų surengti olimpines žaidynes 2024 metais.

Sporto šakos 
2019 m. vasario 21 d. Paryžiaus organizacinis komitetas pateikė siūlymą į programą įtraukti breiko šokius ir pakartotinai sugražinti tris sporto šakas, kurios vyko 2020 m. olimpiadoje - banglenčių sportą, laipiojimo sportą ir riedlenčių sportą. Programoje neliko softbolo, beisbolo ir karatė. 2019 m. birželio 24 d. Tarptautinis olimpinis komitetas pritarė programos pakeitimams.

  Akademinis irklavimas (14)
  Badmintonas (5)
  Baidarių ir kanojų irklavimas (16)
  Banglenčių sportas (2)
  Boksas (13)
  Breikas (2)
  Buriavimas (10)
  Dviračių sportas (22)
  Dziudo (15)
  Fechtavimasis (12)
  Futbolas (2)
  Gimnastika (18)
  Golfas (2)
  Imtynės (18)
  Jojimas (6)
  Krepšinis (4)
  Laipiojimo sportas (4)
  Lengvoji atletika (48)
  Plaukimas (37)
  Rankinis (2)
  Regbis-7 (2)
  Sinchroninis plaukimas (2)
  Riedlenčių sportas (4)
  Stalo tenisas (5)
  Sunkioji atletika (14)
  Šaudymas (15)
  Šaudymas iš lanko (5)
  Šiuolaikinė penkiakovė (2)
  Šuoliai į vandenį (8)
  Tekvondo (8)
  Tenisas (5)
  Tinklinis (4)
  Triatlonas (3)
  Vandensvydis (2)
  Žolės riedulys (2)

Rusijos ir Baltarusijos dalyvavimas 
2022 m. vasarį prasidėjus 2022 m. Rusijos invazijai į Ukrainą, Rusijos ir Baltarusijos komandos buvo pašalintos iš sporto varžybų arba šių šalių sportininkai dalyvavo po neutralia vėliava. Tuo pačiu metu Tarptautinis olimpinis komitetas išplatino rekomendacijas suspenduoti Rusijos ir Baltarusijos komandas dėl pažeistų olimpinių paliaubų.

2023 m. vasario 1 d. Jungtinių Tautų Organizacija išleido rekomendacijas sugražinti Rusijos ir Baltarusijos sportininkus į tarptautinę areną. Kovo 4 d. Afrikos olimpinių komitetų asociacija paskelbė apie palaikymą Rusijos sportininkų grįžimui. Kovo 10 d. Tarptautinė fechtavimo federacija tapo pirmąja olimpinio sporto federacija, kuri leido startuoti Rusijos ir Baltarusijos sportininkams.

2023 m. sausį TOK paskelbė apie planus sugražinti Rusijos ir Baltarusijos sportininkus į olimpines žaidynes po neutralia vėliava. Tų pačių metų kovą TOK priėmė sprendimą leisti dalyvauti neutraliems Rusijos ir Baltarusijos sportininkams bei uždraudė olimpiadoje dalyvauti Rusijos karinių sporto klubų atstovams. To pasėkoje keletas šalių pagrasino boikotuosiančios žaidynes:

Infrastruktūra ir arenos

Didžiojo Paryžiaus zona

Paryžiaus centrinė zona

Versalio zona

Arenos kituose miestuose

Ne sporto arenos

Šaltiniai